******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 1 – 5 martie, 2021 2](#_Toc66701428)

[Selecţie de Acte normative apărute în Monitorul Oficial al României în perioada 1 – 5 martie, 2021 3](#_Toc66701429)

[Comunicate de presă ale Guvernului României 4](#_Toc66701430)

[România are suficiente resurse energetice regenerabile, consideră 65% dintre cetățeni 4](#_Toc66701431)

[Viceprim-ministrul Dan Barna l-a primit astăzi pe Excelența Sa Cord Meier-Klodt, ambasadorul Republicii Federale Germania 4](#_Toc66701432)

[Informaţie Europeană 5](#_Toc66701433)

[COVID-19 5](#_Toc66701434)

[92% din bugetul Ministerului Economiei va fi folosit pentru ajutoare acordate sectorului privat, afectat de măsurile impuse de stat în contextul COVID-19 5](#_Toc66701435)

[Modificări la nivelul contractelor de finanțare din cadrul a două apeluri POIM 6](#_Toc66701436)

[Un nou apel suplimentar de finanțare dedicat partenerilor din cele 258 proiecte Interreg Europe afectați de pandemia Covid-19 în implementarea proiectelor 6](#_Toc66701437)

[NOUTĂȚI – Informații UTILE 7](#_Toc66701438)

[Agenda Comisiei Europene pentru o redresare socioeconomică echitabilă, rezilientă și favorabilă incluziunii 7](#_Toc66701439)

[Directive europene privind transparentizarea activității întreprinderilor multinaționale sau întreprinderilor autonome 8](#_Toc66701440)

[18-19 martie 2021: Lansarea noului Consiliu European pentru Inovare 8](#_Toc66701441)

[Consiliul UE a aprobat pachetul legislativ privind politica de coeziune în valoare de 330 de miliarde euro 9](#_Toc66701442)

[Orientări generale ale CE adresate statelor membre cu privire la desfășurarea politicii bugetare în perioada următoare 10](#_Toc66701443)

[POR: 26 de noi contracte de finanțare semnate pentru susținerea mediului de afaceri din regiunea Vest 12](#_Toc66701444)

[Precizări privind sumele necheltuite de către beneficiarii microgranturilor, respectiv granturilor pentru capital de lucru 12](#_Toc66701445)

[226 proiecte de reformă ale statelor membre aprobate de CE pentru stimularea creșterii economice 13](#_Toc66701446)

[Lista actualizată a fișelor de proiecte POCU/POR selectate de Grupurile de Acțiune Locală 14](#_Toc66701447)

[Plăți în valoare de 8 milioane de lei în 2020 pentru beneficiarii PNDR 14](#_Toc66701448)

[Jurnaliștii din toată lumea sunt încurajați să își depună candidaturile în cadrul celei mai noi ediții a Premiului pentru Jurnalism „Lorenzo Natali” 15](#_Toc66701449)

[Ministerul Economiei: Plățile pe granturile pentru capital de lucru vor începe imediat ce Bugetul 2021 este aprobat 16](#_Toc66701450)

[APELURI – Finanțări 16](#_Toc66701451)

[APIA a demarat Campania de primire a Cererilor Unice de Plată în anului 2021 16](#_Toc66701452)

[AFCN: Începând cu 1 martie, operatorii culturali își pot înscrie în aplicație proiectele pentru sesiunea II/2021 17](#_Toc66701453)

[Granturi norvegiene destinate reducerii contaminării cu substanțe periculoase în depozite municipale temporare 18](#_Toc66701454)

[Din actualitatea europeană 18](#_Toc66701455)

**Anul 2021 – numărul 9**

**1 – 5 martie**

Repere din agenda publică a conducerii institutiei prefectului - judeţul Hunedoara
în perioada 1 – 5 martie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefecților Oana Andreea BIRIȘ și SZÉLL Lörincz:

| **Eveniment** | **Data** |
| --- | --- |
| *Participare la startul campaniei pentru depunerea Cererii Unice de Plată, la Centrul Județean Hunedoara al Agenției de Plăți și Intervenție pentru Agricultură.* | ***1 martie*** |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***1 martie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara.* | ***1 martie*** |
| *Participare la emisiunea „LA SUBIECT” transmisă de postul de televiziune ”UNU TV”* | ***1 martie*** |
| *Participare la deschiderea centrului de vaccinare din cadrul Sălii de sport comunitare din orașul Hațeg.* | ***1 martie*** |
| *Participare la ședință de lucru în cadrul Consiliului Județean Hunedoara cu privire la efectuarea gărzilor la punctul UPU de la Călan, începând din luna aprilie* | ***2 martie*** |
| *Deplasare la centrul de vaccinare din comuna Certej.* | ***3 martie*** |
| *Participare la emisiunea informativă realizată de Marius Dragomir la Radio “BIG FM”* | ***3 martie*** |
| *Interviu acordat postului de televiziune Antena 3 Deva.* | ***3 martie*** |
| *Începând cu data de 03.03.2021 dl. subprefect Morar Marcel și-a încetat exercitarea funcției publice conform H.G.136/2021* | ***3 martie*** |
| *Începând cu data de 03.03.2021 dl. Prefect Călin Petru Marian și-a încetat exercitarea funcției publice conform H.G. 86/2021* | ***3 martie*** |
| *Ceremonia de învestire în funcția de Prefect al județului Hunedoara a domnului Călin Petru MARIAN conform H.G. 189/2021, în funcția de Subprefect al județului Hunedoara a domnului Lörincz SZÉLL conform H.G. 246/2021 și a doamnei Oana-Andreea BIRIȘ conform H.G. 245/2021* | ***4 martie*** |
| *Întâlnire de lucru cu domnul prof. Pârvan Ilie, inspector școlar general* | ***4 martie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***4 martie*** |
| *Participare la adunarea generală ordinară a Asociației Județene de Fotbal Hunedoara.* | ***4 martie*** |
| *Întâlnire de lucru cu domnul inspector șef Iosif Marius Dumitru, șeful inspectoratului IJJ Hunedoara* | ***5 martie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara.* | ***5 martie*** |
| *Participare la emisiunea „REPLICA TA”, difuzată de postul de televiziune ”INFO HD”.* | ***5 martie*** |
| *Participare la vaccinarea împotriva „COVID-19” în comuna Certeju de Sus.* | ***6 martie*** |
| *Participare la Sfânta Liturghie Arhierească, în cadrul căreia Preacuviosul Părinte Arhimandrit Nestor Dinculeană, ales de către Sfântul Sinod al Bisericii Ortodoxe Române în slujirea de Arhiereu-vicar al Episcopiei Devei și Hunedoarei, a fost hirotonit în treapta de arhiereu.* | ***7 martie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României
în perioada 1 – 5 martie, 2021

**M. Of. nr. 202/ 1 martie 2021**

* **66** – **Guvernul României** - Hotărâre privind modificarea și completarea Hotărârii Guvernului nr. 906/2020 pentru punerea în aplicare a unor prevederi ale Ordonanței de urgență a Guvernului nr. 57/2019 privind Codul administrativ

**M. Of. nr. 209/ 3 martie 2021**

* **86** – **Guvernul României** - Hotărâre privind încetarea exercitării, cu caracter temporar, în condițiile legii, a funcției publice de prefect al județului Hunedoara de către domnul Marian Călin-Petru

**M. Of. nr. 212/ 3 martie 2021**

* **136** – **Guvernul României** - Hotărâre privind încetarea exercitării, cu caracter temporar, în condițiile legii, a funcției publice de subprefect al județului Hunedoara de către domnul Morar Nicolae-Marcel

**M. Of. nr. 214/ 3 martie 2021**

* **189** – **Guvernul României** - Hotărâre privind numirea domnului Marian Călin-Petru în funcția de prefect al județului Hunedoara

**M. Of. nr. 217/ 3 martie 2021**

* **246** – **Guvernul României** - Hotărâre privind numirea domnului Széll Lörincz în funcția de subprefect al județului Hunedoara
* **245** – **Guvernul României** - Hotărâre privind numirea doamnei Biriș Oana-Andreea în funcția de subprefect al județului Hunedoara

**M. Of. nr. 219/ 3 martie 2021**

* **513** – **Ministerul Afacerilor Externe** - Ordin privind publicarea textelor unor amendamente la o serie de tratate multilaterale în domeniul circulației rutiere

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

România are suficiente resurse energetice regenerabile, consideră 65% dintre cetățeni

          O cercetare sociologică din cadrul proiectului “România Durabilă” arată modul în care opinia publică se raportează la sursele de energie verde și cum evaluează accesul la servicii energetice. Indicatorii fac referire la Obiectivul de Dezvoltare Durabilă ODD 7 „Energie curată și la prețuri accesibile”, din cadrul Strategiei Naționale pentru Dezvoltare Durabilă a României 2030.

          Cea mai mare parte a consumatorilor din România susțin că furnizarea energiei electrice este mulțumitoare - 89% se declară „foarte” sau „destul de mulțumiți”. Cetățenii sunt preocupați de scăderea consumului de energie, în special din perspectiva diminuării cheltuielilor. În acest sens, 83% utilizează becuri economice dar și electrocasnice din clase economice.

          Rezultatele sondajului au conturat de asemenea o deschidere către ideea de energie curată și/sau regenerabilă, aceștia arătându-și, în mare majoritate, disponibilitatea pentru trecerea către astfel de surse de energie. Mai mult decât atât, 65% dintre cetățeni consideră că țara noastră are suficiente resurse energetice regenerabile iar 33% ar prefera să utilizeze energie solară. Tot din rezultatele barometrului, identificăm faptul că 63% dintre gospodării sunt locuințe termoizolate.

          Strategia Națională pentru Dezvoltare Durabilă a României 2030, prin obiectivele și țintele sale, încurajează energia regenerabilă şi inovaţia în domeniu, fiind singura modalitate prin care societatea noastră poate să menţină progresul tehnologic şi, în acelaşi timp, să protejeze natura și să atenueze efectele schimbărilor climatice.

          România ocupă locul 10 în Europa la consumul de energie verde și a atins anticipat, chiar a depăşit cu 5 ani ţinta stabilită de Uniunea Europeană pentru 2020 în ceea ce privește aportul energiei regenerabile. Pe de altă parte, atingerea țintelor europene privind reducerea emisiilor de carbon cu 55% până în 2030 necesită eforturi la nivel național întrucât sistemul energetic se bazează încă în mare măsură pe combustibilii fosili.

          Barometrul de opinie a fost realizat în cadrul proiectului SIPOCA 613 “România durabilă” – Dezvoltarea cadrului strategic și instituțional pentru implementarea strategiei naționale pentru dezvoltarea durabilă a României 2030, implementat de către Departamentul pentru Dezvoltare Durabilă din cadrul Guvernului României.

          Rezultatele integrale pot fi consultate [aici](http://romania-durabila.gov.ro/2021/03/03/barometrul-rd12-odd-7-energie-curata-si-la-preturi-accesibile/).

\*

Viceprim-ministrul Dan Barna l-a primit astăzi pe Excelența Sa Cord Meier-Klodt, ambasadorul Republicii Federale Germania

 “I-am spus ambasadorului Meier-Klodt că apreciem nivelul excelent al relațiilor dintre țările noastre atât la nivel bilateral, cât și în interiorul Uniunii Europene și al NATO. La această evoluție contribuie într-un mod semnificativ minoritatea germană din România și importanta comunitate românească din Germania.

Relația economică dintre statele noastre este un succes. Avem un echilibru în balanța comercială, iar companiile germane sunt pe primele locuri în topul investitorilor în România. Vrem ca aceste evoluții pozitive să se mențină și chiar să creștem nivelul schimburilor bilaterale,” a spus viceprim-ministrul Dan Barna.

Cele două părți au abordat și tema muncitorilor sezonieri români din Germania. S-a convenit că se vor continua eforturile de anul trecut pentru asigurarea celor mai bune condiții de muncă și eliminarea oricăror potențiale probleme ce pot apărea în contextul pandemiei de COVID-19.

O altă temă a convorbirilor a fost evoluția învățământului dual din România, sprijinul Germaniei în acest sens fiind apreciat ca binevenit și necesar în contextul nevoilor economiei românești.

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.Programul președinției se axează pe cinci domenii principale, care sunt în concordanță cu obiectivele agendei strategice a UE:* consolidarea rezilienței Europei
* promovarea încrederii în modelul social european
* promovarea unei redresări durabile
* accelerarea unei tranziții digitale echitabile și favorabile incluziunii
* reafirmarea rolului UE în lume, cu garantarea faptului că acesta se va baza pe deschidere și multilateralism

[Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. |

🏵🏵🏵

COVID-19

92% din bugetul Ministerului Economiei va fi folosit pentru ajutoare acordate sectorului privat, afectat de măsurile impuse de stat în contextul COVID-19

Ministerul Economiei, Antreprenoriatului și Turismului a anunțat astăzi, 3 martie 2021, faptul că Parlamentul României a adoptat Legea Bugetului pe anul 2021. Astfel, MEAT are alocat pentru acest an un buget de aproape două ori mai mare decât anul trecut, creditele bugetare aprobate totalizând 6,6 miliarde de lei. 92% din acest buget va fi folosit pentru ajutoare acordate sectorului privat, afectat de măsurile impuse de stat pentru controlul pandemiei COVID 19.

Conform comunicatului oficial, Ministerul va administra anul acesta mai multe programe de ajutor pentru economie.

[**Descarcă**](https://www.fonduri-structurale.ro/descarca-document/32274) sinteza Programelor finanțate prin buget

Potrivit legii bugetului, unul dintre ele este Programul pentru acordarea de sprijin financiar pentru întreprinderile din domeniul turismului, structuri de cazare, structuri de alimentaţie şi agenţii de turism, a căror activitate a fost afectată în contextul pandemiei de COVID-19.

Obiectivul principal al sprijinului financiar este să asigure continuitatea activităţii operatorilor economici din sectorul turistic, structuri de cazare, structuri de alimentaţie, agenţii de turism, grav afectaţi de impactul economic al epidemiei de coronavirus prin îmbunătăţirea accesului la lichidităţi, pentru a-i ajuta să îşi continue activitatea şi să păstreze locurile de muncă.

În acest sens, Programul a fost legiferat deja prin recenta OUG 10/2021, denumită generic “Ordonanța HoReCa”, prin care ajutorul se acordă beneficiarilor sub forma unor granturi în cuantum de 20% din baza de calcul, rezultată din desfășurarea activităților aferente codurilor CAEN specifice turismului.

Ministerul continuă și anul acesta măsurile de ajutor din Programul de granturi pentru IMM. Pe lângă Măsura 1, care vizează microgranturile (ajutoare de stat de câte 2.000 de euro pentru microîntreprinderi), și Măsura 2, granturi pentru capital de lucru, **va fi operaționalizată și Măsura 3,** granturi pentru investiții, blocată momentan până la remedierea unor probleme apărute la modul de selecție a firmelor solicitante.

Obiectivul principal al acestei scheme de ajutor de stat îl constituie acordarea de sprijin financiar din fonduri externe nerambursabile, aferente Programului operațional Competitivitate 2014-2020, denumit în continuare POC, în contextul crizei provocate de COVID-19, pentru beneficiarii a căror activitate a fost afectată de răspândirea virusului SARS-CoV-2 sau a căror activitate a fost interzisă prin ordonanțe militare pe perioada stării de urgență sau îngrădite pe perioada stării de alertă.

Sursa: MEAT

\*

Modificări la nivelul contractelor de finanțare din cadrul a două apeluri POIM

AM POIM a publicat ieri, 2 martie 2021, două ordine de modificare aferente ghidurilor:

* Condiții specifice de accesare a fondurilor pentru consolidarea capacității unităților de învățământ de stat în vederea gestionării situației de pandemie generată de virusul SARS-COV-2

[**Descarcă**](https://www.fonduri-structurale.ro/descarca-document/32271) ordin

* Consolidarea capacității de gestionare a crizei sanitare COVID-19, Axa Prioritară (AP) 9 „Protejarea sănătății populației în contextul pandemiei cauzate de virusul COVID-19”

[**Descarcă**](https://www.fonduri-structurale.ro/descarca-document/32272) ordin

Modificările vizează Anexa 7 „Contract de finanțare”, respectiv Anexa 1 – Condiții specifice aplicabile Programului Operațional Infrastructură Mare 2014-2020, Axa Prioritară 9 – Protejarea sănătății populației în contextul pandemiei cauzate de COVID-19, Obiectivul Specific 9.1 – Creșterea capacității de gestionare a crizei sanitare COVID-19, prin introducerea unui nou cuprins în cadrul Secțiunii V, și anume:

„În conformitate cu articolul 2 alin. (3) din Condițiile Generale, la cererea beneficiarului, ***perioada de implementare a contractului de finanțare se poate prelungi***, în conformitate cu prevederile Ghidului Solicitantului, prin Notificare transmisă către Autoritatea de Management în condițiile art. 10 alin. (2) din Condițiile generale. Notificarea își produce efectele în conformitate cu prevederile art. 10 alin. (8) din Condițiile generale.”

Conform ordinelor, prevederile intră în vigoare începând cu data publicării acestora pe pagina Ministerului Investițiilor și Proiectelor Europenei.

Sursa: Ministerul Investițiilor și Proiectelor Europene

\*

Un nou apel suplimentar de finanțare dedicat partenerilor din cele 258 proiecte Interreg Europe afectați de pandemia Covid-19 în implementarea proiectelor

În cadrul Comitetului de Monitorizare a Programului Interreg Europe, desfășurat săptămâna trecută în sistem online, a fost aprobat un apel suplimentar de finanțare dedicat partenerilor din cele 258 proiecte Interreg Europe afectați de pandemia Covid-19 în implementarea proiectelor, se arată într-un comunicat oficial al Ministerul Dezvoltării, Lucrărilor Publice și Administrației, publicat ieri, 01 martie 2021.

Apelul va fi deschis între 1 aprilie și 2 iulie 2021 tuturor partenerilor din cele 4 apeluri de proiecte Interreg Europe. Activitățile finanțabile trebuie să fie dedicate schimbului de experiență între regiuni pe tema gestionării crizei, în domeniul deja abordat de proiect, iar lecțiile învățate din acest schimb să poată conduce la îmbunătățiri ulterioare ale politicilor publice în aceste regiuni. Bugetul recomandat de program pentru aplicații este de aproximativ 500.000 euro/proiect. Secretariatul Comun al programului va informa direct partenerii lideri despre acest apel suplimentar, iar aceștia vor disemina informațiile către toți partenerii.

Detalii precum termenii de referință, formularul, procedura de aplicație și manualul programului actualizat sunt disponibile [aici](https://bit.ly/3b43EVu) și vor fi trimise în perioada următoare tuturor partanerilor-lideri din proiecte.

Săptămâna trecută s-a desfășurat online și cel de-al 8-lea Comitet de Programare Interreg Europe 2021-2027, la care au participat reprezentanți ai celor 29 state partenere (UE 27 + Norvegia și Elveția). Conform comunicatului oficial, în cadrul evenimentului, a fost aprobată cea de-a 4-a Versiune a Programului Interreg Europe 2021-2027, care va fi pusă în consultare publică deschisă de către Secretariatul Comun (SC) Interreg Europe, online, între 15 martie și 15 aprilie 2021, pe site-ul 2021-2027 Programme | Interreg Europe.

Sursa: MDLPA

🏵

NOUTĂȚI – Informații UTILE

Agenda Comisiei Europene pentru o redresare socioeconomică echitabilă, rezilientă și favorabilă incluziunii

Comisia Europeană a prezentat ieri, 4 martie 2021, agenda ambițioasă pentru realizarea unei Europe sociale puternice, axate pe locuri de muncă și competențe adaptate exigențelor viitorului, și deschide calea către o redresare socioeconomică echitabilă, rezilientă și favorabilă incluziunii.

Planul de acțiune privind Pilonul european al drepturilor sociale prezintă acțiuni concrete în vederea implementării în continuare a principiilor Pilonului european al drepturilor sociale, ca efort comun al statelor membre și al UE, cu implicarea activă a partenerilor sociali și a societății civile. Planul propune, de asemenea, obiective principale în materie de ocupare a forței de muncă, de competențe și de protecție socială, pe care UE va trebui să le îndeplinească până în 2030.

Este o ocazie pentru Europa să își actualizeze cadrul de reglementare în domeniul social, integrând totodată cu succes transformările determinate de noile evoluții societale, tehnologice și economice și de consecințele socioeconomice ale pandemiei, se arată în comunicatul oficial. În acest sens, Comisia a început deja să pună în aplicare principiile pilonului, propunând inițiative precum „Sprijinirea ocupării forței de muncă în rândul tinerilor” și „Salarii minime adecvate în 2020”.

CE a prezentat ieri și o Recomandare referitoare la un sprijin activ eficace pentru ocuparea forței de muncă în urma crizei provocate de pandemia de COVID-19 (EASE), cu scopul de a sprijini o redresare generatoare de locuri de muncă.

**Obiectivele UE pentru concretizarea unei ambiții comune până în 2030**

Planul de acțiune stabilește **trei obiective principale** pe care UE trebuie să le îndeplinească până în 2030:

* cel puțin 78 % dintre persoanele cu vârste între 20 și 64 de ani să aibă un loc de muncă;
* cel puțin 60% dintre adulți să participe anual la cursuri de formare;
* numărul persoanelor expuse riscului de sărăcie sau de excluziune socială să fie redus cu cel puțin 15 milioane.

Noile obiective principale pentru 2030 sunt compatibile cu obiectivele de dezvoltare durabilă ale ONU și susțin ambiția comună de a realiza o Europă socială puternică. Aceste obiective, împreună cu un tablou de bord social revizuit, îi vor permite Comisiei să monitorizeze progresele statelor membre în cadrul semestrului european. Comisia invită Consiliul European să aprobe aceste trei obiective și face apel la statele membre să își definească propriile obiective naționale pentru a contribui la acest efort.

**Furnizarea unui sprijin activ eficace pentru ocuparea forței de muncă (EASE)**

Comisia a prezentat ieri, ca o acțiune concretă în temeiul principiului 4 al pilonului, o recomandare referitoare la un sprijin activ eficace pentru ocuparea forței de muncă în urma crizei provocate de pandemia de COVID-19 (EASE).

Prin această recomandare, Comisia le oferă statelor membre orientări concrete cu privire la măsurile de politică, sprijinite de posibilitățile de finanțare ale UE, care sunt necesare pentru a realiza o tranziție progresivă de la măsurile de urgență luate pentru a menține locurile de muncă în contextul crizei actuale la noile măsuri necesare pentru o redresare generatoare de locuri de muncă. Recomandarea promovează crearea de locuri de muncă și tranzițiile profesionale de la sectoarele în declin la sectoarele în expansiune, în special la cel digital și la cel ecologic.

Aceste noi măsuri ar trebui să conțină trei elemente:

1. stimulente pentru angajare și sprijin antreprenorial;
2. oportunități de perfecționare și recalificare;
3. un sprijin mai mare din partea serviciilor de ocupare a forței de muncă.

Pentru finanțarea măsurilor EASE, statele membre pot recurge la fondurile UE disponibile, inclusiv la Mecanismul de redresare și reziliență și la Fondul social european Plus.

Sursa: Reprezentanța Comisiei Europene în România

\*

Directive europene privind transparentizarea activității întreprinderilor multinaționale sau întreprinderilor autonome

Ambasadorii statelor membre au mandatat miercuri, 3 martie 2021, președinția portugheză să se angajeze în negocieri cu Parlamentul European pentru adoptarea rapidă a propunerii de directivă privind comunicarea de informații referitoare la impozitul pe profit de către anumite întreprinderi și sucursale, denumită în mod curent Directiva privind raportarea publică pentru fiecare țară în parte (CBCR).

**Directiva impune întreprinderilor multinaționale sau întreprinderilor autonome cu venituri totale consolidate de peste 750 de milioane EUR** în fiecare din ultimele două exerciții financiare consecutive, indiferent dacă acestea au sediul în UE sau în afara acesteia, **să facă public într-un raport specific impozitul pe profit pe care îl plătesc în fiecare stat membru**, împreună cu alte informații fiscale relevante.

Băncile sunt exceptate de la prezenta directivă, deoarece sunt obligate să comunice informații similare în temeiul unei alte directive.

Pentru a evita sarcini administrative disproporționate pentru întreprinderile vizate și pentru a limita informațiile comunicate la ceea ce este absolut necesar pentru a permite un control public efectiv, directiva prevede o listă completă și finală de informații care trebuie comunicate.

Raportarea va trebui să aibă loc în termen de 12 luni de la data bilanțului exercițiului financiar în cauză. Directiva stabilește condițiile în care o întreprindere poate obține amânarea comunicării informațiilor pentru o perioadă de cel mult șase ani.

Aceasta prevede, de asemenea, cine are responsabilitatea efectivă de a asigura respectarea obligației de raportare.

Statele membre vor avea doi ani la dispoziție pentru a transpune directiva în dreptul național.

**Etapele următoare**

Pe baza mandatului de negociere convenit, președinția portugheză va analiza împreună cu Parlamentul European posibilitatea ajungerii la un acord pentru adoptarea rapidă a directivei în a doua lectură („acord timpuriu în a doua lectură”).

**Context**

Propunerea de directivă, prezentată în aprilie 2016, face parte din planul de acțiune al Comisiei privind un sistem mai echitabil de impozitare a întreprinderilor.

Parlamentul European și-a adoptat poziția în primă lectură la 27 martie 2019.

Sursa: Consiliul UE

\*

18-19 martie 2021: Lansarea noului Consiliu European pentru Inovare

Consiliul European pentru Inovare (EIC) reprezintă un element cheie al programului Orizont Europa și totodată cea mai ambițioasă inițiativă de inovare pe care Europa a luat-o, cu un buget de 10 miliarde EUR pentru perioada 2021-2027, se arată într-un comunicat oficial emis miercuri, 3 martie 2021. EIC are misiunea de a identifica, dezvolta și extinde tehnologiile avansate și inovațiile perturbatoare. EIC va sprijini startup-urile, IMM-urile și echipele de cercetare care dezvoltă o inovație avansată cu risc ridicat și cu impact ridicat și care contribuie la obiectivele Pactului verde european, respectiv Planului de redresare pentru Europa.

Primele apeluri pentru candidați sunt planificate să fie lansate pe 18 martie, în acest sens fiind organizat un eveniment de lansare pentru ca posibilii beneficiari să poată afla mai multe despre viziunea EIC și despre ceea ce se află în spatele oportunităților sale de finanțare.

Evenimentul se va derula pe o perioadă de două zile, astfel:

**Ceremonia de lansare: 18 martie (9.30 - 11.30 CET)**

1.Declarații ale șefilor de state și ale instituțiilor UE

2.Scurte sesiuni specifice privind contribuția EIC la redresarea economică a Europei:

* **EIC for building businesses from breakthrough science**
	+ Vorbitori: Ingmar Hoerr (CEO CureVac), Louis de Lillers (CEO CorWave) + alte persoane care urmează să fie confirmate
	+ Moderator: Chris Sisserian (Sifted)
* **EIC for investing in deep tech**
	+ Vorbitori: Hermann Hauser (Amadeus Capital + alte persoane care urmează să fie confirmate
	+ Moderator: Robin Wauters (Tech.EU)
* **EIC for creating innovation ecosystems for sustainability**
	+ Vorbitori: Jim Snabe (președinte Siemens) și Roxanne Varza (CEO Station F)
	+ Moderator: Jean-Eric Paquet (director general pentru cercetare și inovare, Comisia Europeană)

**Ziua solicitanților: 19 martie (9.30 - 16.30 CET)**

Pentru potențialii beneficiari și părțile interesate, ziua solicitantului va furniza informații concrete despre modul în care funcționează EIC, modul de depunere a candidaturii, care sunt criteriile de eligibilitate etc.

Sesiunile vor include informații despre oportunitățile de finanțare adresate echipelor de cercetare, startup-urilor, IMM-urilor și investitorilor.

Mai multe informații privind înscrierea vor fi disponibile în curând [**aici**](https://twitter.com/hashtag/EUeic) și [**aici**](https://ec.europa.eu/research/eic/index.cfm).

Sursa: Comisia Europeană

\*

Consiliul UE a aprobat pachetul legislativ privind politica de coeziune în valoare de 330 de miliarde euro

Uniunea Europeană pune la dispoziție peste 330 de miliarde EUR pentru proiecte regionale și locale în perioada 2021-2027, prin intermediul fondurilor structurale, pentru a contribui la reducerea disparităților economice și la stimularea redresării în urma pandemiei.

Consiliul UE a transmis ieri, 3 martie 2021, faptul că ambasadorii la UE ai statelor membre au aprobat textele juridice ce reglementează fondurile, care reprezintă aproape o treime din bugetul pe șapte ani al UE, confirmând astfel acordul politic la care s-a ajuns cu Parlamentul European.

**Noi priorități de investiții**

Pachetul de coeziune pentru perioada 2021-2027 prevede investiții multianuale, majoritatea resurselor fiind concentrate pe țările și regiunile mai puțin dezvoltate, pentru a promova coeziunea socială, economică și teritorială în întreaga UE. În contextul crizei actuale, acest lucru nu numai că va atenua efectele sociale și economice pe termen lung ale pandemiei de COVID-19, ci va contribui și la funcționarea pieței unice.

Colegiuitorii au convenit asupra a cinci noi obiective de politică, care reflectă principalele priorități ale UE:

1. Europă mai competitivă și mai inteligentă
2. Europă mai verde, rezilientă, cu o economie cu emisii reduse de dioxid de carbon, care se îndreaptă către zero emisii de dioxid de carbon
3. Europă mai conectată
4. Europă mai socială și mai favorabilă incluziunii, prin implementarea Pilonului european al drepturilor sociale
5. Europă mai aproape de cetățeni

Proiectele finanțate din fonduri cuprind de la infrastructura de transport, spitale și asistență medicală, energie curată, gestionarea apei, dezvoltare urbană durabilă, cercetare, inovare și digitalizare, până la regimuri privind ocuparea forței de muncă, incluziune socială, educație și formare.

**Simplificare și eficiență**

Noua legislație simplifică normele, reducând birocrația și asigurând cheltuirea mai eficientă a resurselor, conform comunicatului oficial.

Este important faptul că aceasta a fost legată de semestrul european, un cadru pentru coordonarea politicilor economice, care duce la formularea de recomandări pentru reforme structurale la nivel național. Acest lucru va îndruma statele membre cu privire la modul optim de a investi banii din fonduri pentru a avea un impact mai puternic la nivel regional și local.

În plus, accesul la resursele de coeziune este condiționat de respectarea Cartei drepturilor fundamentale a UE și a Convenției ONU privind drepturile persoanelor cu handicap.

Proiectul de act legislativ prevede, de asemenea, o monitorizare eficace a pieței achizițiilor publice, precum și o mai mare transparență, statele membre furnizând informații mai detaliate referitoare la destinatarii finanțării.

**Politici climatice**

În ansamblu, aproximativ 30 % din fondurile structurale vor contribui la decarbonizarea economiei, fiecare tip de activitate de investiții având un coeficient climatic specific. De asemenea, proiectele ar trebui să respecte principiul de „a nu aduce prejudicii semnificative”, în conformitate cu obiectivele de mediu ale UE.

**Răspunsul în caz de criză**

În 2020, politica de coeziune s-a dovedit a fi esențială pentru răspunsul imediat la pandemia de COVID-19. Prin modificarea normelor actuale, s-au pus rapid la dispoziția statelor membre lichidități din alocările neutilizate, cu flexibilitatea de a fi cheltuite acolo unde era cea mai mare nevoie de ele. Pe baza acestei experiențe, a fost adăugată o nouă dispoziție pentru utilizarea temporară a fondurilor ca răspuns la situații de urgență viitoare.

**Etapele următoare**

Se așteaptă ca Parlamentul European să confirme acordul politic în luna martie. Deși este foarte probabil ca proiectele de regulamente să intre în vigoare în iunie, în urma revizuirii de către experții juriști-lingviști, alocările pentru statele membre vor intra în vigoare începând cu 1 ianuarie 2021.

Sursa: Consiliul UE

\*

Orientări generale ale CE adresate statelor membre cu privire la desfășurarea politicii bugetare în perioada următoare

Comisia Europeană a adoptat ieri, 3 martie 2021, o comunicare prin care le oferă statelor membre orientări generale cu privire la desfășurarea politicii bugetare în perioada următoare. Este vorba despre principii directoare pentru a asigura conceperea adecvată și calitatea măsurilor bugetare.

Comunicarea prezintă considerațiile Comisiei cu privire la dezactivarea sau continuarea activării clauzei derogatorii generale și oferă totodată indicații generale privind politica bugetară globală în cursul perioadei următoare, inclusiv în legătură cu implicațiile Mecanismului de redresare și reziliență (MRR) pentru politica bugetară.

Conform comunicatului oficial, Comisia este hotărâtă să asigure un răspuns politic coordonat și coerent la criza actuală. Acest lucru necesită politici bugetare credibile, care să abordeze consecințele pe termen scurt ale pandemiei de COVID-19 și să sprijine redresarea, fără a pune în pericol sustenabilitatea bugetară pe termen mediu. Comunicarea adoptată ieri urmărește să sprijine aceste obiective.

**Orientări pentru politici bugetare coordonate**

Coordonarea politicilor bugetare naționale este esențială pentru sprijinirea redresării economice. Comunicarea precizează că politica bugetară ar trebui să rămână flexibilă și să se adapteze la evoluția situației. Ea avertizează cu privire la retragerea prematură a sprijinului bugetar, care ar trebui menținut anul acesta și anul viitor, și prevede că, odată ce riscurile sanitare se diminuează, măsurile bugetare ar trebui să se orienteze treptat către măsuri mai specifice, de perspectivă, care să promoveze o redresare rezilientă și sustenabilă, și că politicile bugetare ar trebui să țină seama de impactul MRR. În fine, politicile bugetare ar trebui să țină cont de considerentele legate de forța redresării și de sustenabilitatea finanțelor publice.

Aceste orientări vor facilita elaborarea de către statele membre a programelor de stabilitate și convergență, care ar trebui prezentate Comisiei în aprilie 2021. Orientările vor fi detaliate în pachetul de primăvară al semestrului european care urmează să fie prezentat de Comisie.

**Considerații cu privire la dezactivarea sau continuarea activării clauzei derogatorii generale**

Comisia a propus activarea clauzei derogatorii generale în martie 2020, ca parte a strategiei sale de a răspunde rapid, ferm și coordonat la pandemia de coronavirus. Această activare a permis statelor membre să ia măsuri pentru a face față în mod adecvat crizei, abătându-se totodată de la cerințele bugetare care s-ar aplica în mod normal în temeiul cadrului bugetar european.

Comunicarea prezintă considerațiile Comisiei cu privire la modul în care ar trebui luată o decizie viitoare privind dezactivarea clauzei sau continuarea activării acesteia pentru 2022. În opinia Comisiei, decizia ar trebui luată în urma unei evaluări globale a situației economiei pe baza unor criterii cantitative. Nivelul activității economice în UE sau în zona euro în comparație cu nivelurile anterioare crizei (sfârșitul anului 2019) ar fi pentru Comisie principalul criteriu cantitativ în evaluarea sa globală cu privire la dezactivarea sau aplicarea în continuare a clauzei derogatorii generale. Prin urmare, actualele indicații preliminare ar sugera continuarea aplicării clauzei derogatorii generale în 2022 și dezactivarea sa începând cu 2023.

În urma unui dialog între Consiliu și Comisie, Comisia va evalua dezactivarea sau continuarea activării clauzei derogatorii generale pe baza previziunilor din primăvara anului 2021, care vor fi publicate în prima jumătate a lunii mai.

Situațiile specifice fiecărei țări vor fi luate în considerare în continuare după dezactivarea clauzei derogatorii generale. În cazul în care un stat membru nu revine la nivelul activității economice anterior crizei, se vor utiliza pe deplin toate opțiunile în materie de flexibilitate din cadrul Pactului de stabilitate și de creștere, în special atunci când se propun orientări de politică bugetară.

**Utilizarea optimă a Mecanismului de redresare și reziliență**

Comunicarea oferă câteva indicații generale privind politica bugetară a statelor membre în 2022 și pe termen mediu, inclusiv în ceea ce privește legătura cu fondurile MRR. MRR va avea un rol decisiv în a ajuta la redresarea Europei în urma impactului economic și social al pandemiei și va contribui la asigurarea unei mai mari reziliențe a economiilor și a societăților din UE și la avansarea pe calea tranziției verzi și digitale.

MRR va pune la dispoziție 312,5 miliarde EUR sub formă de granturi și până la 360 de miliarde EUR sub formă de împrumuturi acordate statelor membre pentru a sprijini punerea în aplicare a reformelor și a investițiilor. Acest lucru va oferi un impuls bugetar considerabil și va contribui la atenuarea riscului apariției unor decalaje în zona euro și în UE.

Punerea în aplicare a Mecanismului de redresare și reziliență va avea, de asemenea, implicații importante pentru politicile bugetare naționale. Cheltuielile finanțate prin granturi din MRR vor oferi un impuls substanțial economiei în anii următori, fără a duce la creșterea deficitelor și datoriilor naționale. De asemenea, statele membre vor fi stimulate să aplice într-o mai mare măsură politici bugetare favorabile creșterii. Investițiile publice finanțate prin granturi acordate în cadrul MRR ar trebui să se adauge investițiilor publice existente. MRR va contribui la redresare și va stimula creșterea potențială numai dacă finanțează investiții suplimentare productive și de înaltă calitate, în special atunci când este combinat cu reforme structurale în conformitate cu recomandările specifice fiecărei țări.

Statele membre ar trebui să utilizeze în mod optim oportunitatea unică oferită de MRR pentru a sprijini redresarea economică, pentru a stimula intensificarea creșterii potențiale și pentru a îmbunătăți pozițiile bugetare subiacente pe termen mediu și lung.

**Dezbatere publică privind cadrul de guvernanță economică**

Criza provocată de pandemia de COVID-19 a evidențiat relevanța și importanța multora dintre provocările pe care Comisia a dorit să le aducă în atenția publicului și să le discute în cadrul dezbaterii publice privind cadrul de guvernanță economică. Relansarea consultării publice pe această temă va permite Comisiei să reflecteze asupra provocărilor analizate și să desprindă învățăminte. Comunicarea confirmă intenția Comisiei de a relansa dezbaterea publică privind cadrul de guvernanță economică odată ce se va consolida redresarea economică.

Sursa: Comisia Europeană

\*

POR: 26 de noi contracte de finanțare semnate pentru susținerea mediului de afaceri din regiunea Vest

Un număr de 26 de noi contracte de finanțare au fost semnate, în cadrul Regio – Programul Operațional Regional -2020, Axa prioritară 2 – Îmbunătățirea competitivității întreprinderilor mici și mijlocii, în cursul lunii februarie 2021, la nivelul Regiunii Vest, conform unui comunicat oficial al Agenției de Dezvoltare Regională Vest, publicat luni, 1 martie 2021. Acestea reprezintă investiții în valoare totală de 129,22 milioane lei, cu o valoare a finanțării nerambursabile de 57,29 milioane lei, respectiv 11,75 milioane euro.

Sunt proiecte care prevăd investiții în diferite domenii de activitate - sănătate, construcții, industria prelucrătoare, arhitectură și inginerie, care vor beneficia de fonduri europene pentru dezvoltare, extindere, modernizare și achiziția de echipamente și linii de producție.

Din totalul celor 26 de contracte semnate, 8 proiecte, prin care se solicită 20,55 milioane lei, se vor implementa în județul Arad, 3 proiecte, prin care se solicită 5,09 milioane lei, în județul Caraș-Severin, 5 proiecte, cu o valoare nerambursabilă de 10,99 milioane lei, în județul Hunedoara, iar 10 proiecte, prin care se solicită 20,66 milioane lei, se vor implementa în județul Timiș.

Nouă dintre aceste contracte, cu o valoare nerambursabilă de 6,41 milioanelei, au fost semnate în cadrul Priorității de Investiții 2.1.A, dedicată microîntreprinderilor (apelul 2), iar celelalte 17, cu o valoare nerambursabilă de 50,88 milioane lei, în cadrul Priorității de Investiții 2.2, dedicată microîntreprinderior, întreprinderilor mici și mijlocii (apelul 2).

Conform comunicatului oficial, la nivelul Regiunii Vest, până în prezent au fost semnate 327 de contracte de finanțare pentru acordarea de ajutoare de minimis microîntreprinderilor, cu o valoare nerambursabilă de 242,95 milioane lei (49,83 mil. euro), în cadrul Axei Prioritare 2, Prioritatea de Investiții 2.1.A (apelurile 1 și 2). În cadrul Priorității de Investiții 2.2, dedicată microîntreprinderilor, întreprinderilor  mici și mijlocii (apelurile 1 și 2), au fost contractate în total 96 de proiecte, a căror valoare nerambursabilă este de 256,16 milioane lei (52,54 mil. euro).

Sursa: ADR Vest

\*

Precizări privind sumele necheltuite de către beneficiarii microgranturilor, respectiv granturilor pentru capital de lucru

Ministerul Economiei, Antreprenoriatului și Turismului a publicat astăzi, 3 martie 2021, precizări referitoare la situația în care beneficiarii microgranturilor sau granturilor pentru capital de lucru au rămas cu sume necheltuite în contul dedicat schemei de ajutor deschis la banca parteneră.

Astfel, beneficiarii primelor două măsuri trebuie să parcurgă următorii pași:

1. După finalizarea raportului de progres, sumele rămase neutilizate vor fi plătite de către beneficiari, prin ordin de plată, din contul personal dedicat măsurii în contul Agenției pentru IMM, Atragere de Investiții și Promovare a Exportului (AIMMAIPE) de care aparține beneficiarul. Lista conturilor aferente AIMMAIPE de care aparțin beneficiarii se regăsește pe site-ul www.imm.gov.ro, ataşat acestui comunicat, precum și la nivelul băncii partenere, pentru fiecare dintre cele două măsuri de sprijin.
2. Banca parteneră poate informa suplimentar beneficiarul asupra coordonatelor conturilor AIMMAIPE în care urmează a fi virate sumele rămase necheltuite. Pentru a nu exista situații în care beneficiarii virează în alt cont sumele rămase necheltuite, după identificarea contului aferent AIMMAIPE de care aparțin pe lista postată mai jos, pe site-ul www.imm.gov.ro, rugăm beneficiarii să confirme contul cu instituția de credit parteneră.
3. După efectuarea plății sumei neutilizate și în momentul în care va fi operaționalizat modulul informatic, beneficiarii vor încărca în aplicație ordinul de plată.
4. Ultimul pas este acela de închidere a contului dedicat, în funcție de procedura internă a băncii partenere.

**Modulul prin care vor putea fi încărcate OP-urile în platformă va fi gata până la jumătatea lunii martie.**

MEAT a publicat și [**lista**](https://www.fonduri-structurale.ro/descarca-document/32275) conturilor IBAN aferente fiecărei agenții, structurate pe bănci partenere și pentru fiecare măsura în parte.

Sursa: MEAT

\*

226 proiecte de reformă ale statelor membre aprobate de CE pentru stimularea creșterii economice

Ieri, 2 martie 2021, Comisia Europeană a aprobat 226 de proiecte care se vor derula în cele 27 de state membre și vor sprijini eforturile de elaborare și punere în aplicare a reformelor naționale menite să stimuleze creșterea economică. Aceste acțiuni de sprijin se realizează în cadrul Instrumentului de sprijin tehnic și vor dispune, în 2021, de un buget total de 102,6 milioane EUR pentru promovarea coeziunii economice, sociale și teritoriale în Uniunea Europeană.

„Reformele sunt necesare pentru îmbunătățirea mediului de afaceri, consolidarea sistemelor de sănătate și a sistemelor sociale și educaționale și, în general, pentru sporirea rezilienței statelor membre și a părților interesate atunci când se confruntă cu provocări dificile și crize globale. Instrumentul de sprijin tehnic este un instrument puternic care le poate permite statelor membre să realizeze reformele de care au nevoie pentru o creștere durabilă”, a declarat Elisa Ferreira, comisarul pentru coeziune și reforme.

[**Consultă**](https://ec.europa.eu/info/sites/info/files/tsi_2021_country_factsheet_romania.pdf) fișa informativă privind proiectele de reformă ale României

[**Consultă**](https://ec.europa.eu/info/tsi-2021-country-factsheets_en) fișele informative privind proiectele de reformă ale tuturor statelor membre

**\*\*\***

IST este principalul instrument prin care Comisia oferă sprijin tehnic pentru reforme în UE. Acesta face parte din cadrul financiar multianual 2021-2027 și din Planul de redresare pentru Europa. Instrumentul se bazează pe succesul predecesorului său, Programul de sprijin pentru reforme structurale (PSRS), prin intermediul căruia s-au realizat, începând din 2017, peste 1 000 de proiecte de asistență tehnică în toate statele membre.

Reformele care pot beneficia de sprijin din partea IST includ, dar nu se limitează la: administrația publică, guvernanța, politicile fiscale, mediul de afaceri, sectorul financiar, piața forței de muncă, sistemele de educație, serviciile sociale, asistența medicală, tranziția verde – de exemplu „Valul de renovări ale clădirilor” – și serviciile digitale. Consolidarea capacității instituționale și administrative de a concepe și a pune în aplicare reforme și investiții este esențială pentru a stimula reziliența și a sprijini redresarea.

Bugetul mai mare, în valoare de 864 milioane EUR, de care beneficiază IST în perioada 2021-2027 face posibilă oferirea de sprijin tehnic din cadrul acestui instrument pentru a ajuta statele membre să pregătească și să pună în aplicare planurile de redresare și reziliență (PRR), ceea ce le permite acestora să fie mai bine echipate pentru a accesa finanțarea din cadrul Mecanismului de redresare și reziliență. În total, peste 60 % din proiectele IST preselectate pentru 2021 sunt legate de punerea în aplicare a programelor de redresare și reziliență, în timp ce 30 % se axează pe Pactul verde și 44 % pe tranziția digitală.

De asemenea, conform comunicatului oficial, sprijinul acordat din IST ajută statele membre să abordeze în mod eficace provocările identificate în recomandările specifice fiecărei țări.

[**Consultă**](https://ec.europa.eu/commission/presscorner/detail/ro/qanda_21_746) setul de întrebări și răspunsuri privind IST publicat ieri de CE

Toate informațiile relevante pot fi găsite în Decizia de punere în aplicare C(2021)1335 și în primul program de lucru anual al IST.

Sursa: Comisia Europeană

\*

Lista actualizată a fișelor de proiecte POCU/POR selectate de Grupurile de Acțiune Locală

AM POCU a publicat ieri, 2 martie 2021, lista actualizată la data de 26 februarie 2021 a fișelor de proiecte POCU/POR avizate de Comitetul Comun de Selecție Restrâns – organism tehnic format din reprezentanți ai POCU și POR, cu responsabilități privind desfășurarea procesului de avizare a fișelor de proiecte selectate de Grupurile de Acțiune Locală.

[**Descarcă**](https://www.fonduri-structurale.ro/descarca-document/32270) lista

\* N.R. din judetul Hunedoara au fost selectate 8 fișe:

| **Nr.****crt.** (din listă) | **Denumire GAL** | **Denumire Beneficiar** | **Intervenţia****FSE-POCU/****FEDR-POR** | **Titlul fişei de proiect** | **Valoarea totalăa fişei deproiect** |
| --- | --- | --- | --- | --- | --- |
| **1.** | GAL MunicipiulVulcan | Primaria MunicipiuluiVulcan | FEDR-POR | Reabilitare infrastructura rutieraCrividia, zona de acces auto sipietonal, str. Crividia, str. TeodoraLucaciu - Municipiul Vulcan, judetulHunedoara | 4121915,24 |
| **8.** | GAL MunicipiulVulcan | Unitatea administrativteritoriala aMunicipiului Vulcan | FEDR-POR | Infiintarea unei crese in MunicipiulVulcan | 2679587,77 |
| **20.** | GAL MunicipiulVulcan | Primaria MunicipiuluiVulcan | FEDR-POR | Refunctionalizare spatii publiceurbane din ZUM-uri si transformareaacestora in parcuri si locuri de joacapentru copii | 3279510,34 |
| **87.** | GAL Urban CorviniaHunedoara | Municipiul Hunedoara | FEDR-POR | Amenajarea spatii pentru servireamesei de pranz, sali "after school",reabilitare terenuri de sport, dotarecabinete stomatologice si cabinetemedicale in Scoala Gimnaziala nr. 1si Scoala Gimnaziala nr. 2 dinMunicipiul Hunedoara | 1059873,91 |
| **111.** | GAL MunicipiulVulcan | UAT Municipiul Vulcan | FEDR-POR | Reabilitare infrastructura rutiera inColonia de Jos | 1463492,87 |
| **119.** | GAL Urban CorviniaHunedoara | AJOFM Hunedoara | FSE-POCU | SICO-HD - Servicii Integrate pentruComunitatea marginalizata dinmunicipiul Hunedoara | 4245327,92 |
| **123.** | GAL MunicipiulVulcan | SC Interlog COM SRL | FSE-POCU | Oameni pregatiti pentru viitorulVulcanului | 6710064,88 |
| **132.** | Asociatia GALMunicipiul Vulcan | UAT Municipiul Vulcan | FEDR-POR | Infiintare Centru resurse comunitarepentru persoane din comunitatidezavantajate | 6227449,18 |

Sursa: Ministerul Investițiilor și Proiectelor Europene

\*

Plăți în valoare de 8 milioane de lei în 2020 pentru beneficiarii PNDR

Cheltuielile efectuate de Agenția pentru Finanțarea Investițiilor Rurale pentru finanțarea proiectelor de investiții și pentru plățile directe către fermieri, prin Programul Național de Dezvoltare Rurală, au crescut cu 38,12% în cursul anului 2020, față de 2019, conform unui comunicat oficial emis luni, 1 martie 2021.

Din bugetul total alocat Agenției pentru Finanțarea Investițiilor Rurale s-au plătit beneficiarilor Programului Național de Dezvoltare Rurală:

* 8.047 milioane de lei, cu 223 de milioane de lei cheltuieli de funcționare, în 2020;
* 5.830 milioane de lei, cu 238 de milioane de lei cheltuieli de funcționare, în 2019;
* 7.706 milioane de lei, cu 231 de milioane de lei cheltuieli de funcționare, în 2018.

Astfel, în exercițiul bugetar aferent anului 2020, plățile alocate proiectelor finanțate prin PNDR și plățile directe către fermieri din măsurile delegate către APIA au fost de peste 8.047 de milioane de lei.

În anul 2019, din bugetul alocat AFIR, au fost efectuate plăți pentru finanțarea proiectelor europene și pentru decontarea plăților directe care au însumat 5.830 de milioane de lei.

La nivelul exercițiului bugetar 2018, AFIR a înregistrat plăți în valoare de 7.706 milioane de lei pentru proiectele de investiții și plățile directe din cadrul Programului Național de Dezvoltare Rurală, având cheltuieli de funcționare și organizare de 3%, respectiv de 231 de milioane de lei.

Toate cheltuielile sunt plătite de la bugetul de stat și, ulterior pentru cheltuielile aferente proiectelor finanțate din Fondul European Agricol pentru Dezvoltare Rurală, Comisia Europeană rambursează fondurile necesare statului membru, pe baza declarațiilor de cheltuieli, se arată în comunicatul oficial.

Sursa: AFIR

\*

Jurnaliștii din toată lumea sunt încurajați să își depună candidaturile în cadrul celei mai noi ediții a Premiului pentru Jurnalism „Lorenzo Natali”

Începând cu data de ieri, 1 martie 2021, s-au deschis înscrierile în cadrul [Premiului „Lorenzo Natali”](https://ec.europa.eu/international-partnerships/lnp), aflat sub egida Comisiei Europene și care îi omagiază pe jurnaliștii din întreaga lume pentru reportajele lor curajoase și pentru poveștile lor despre oameni și despre planetă, care scot la iveală unele dintre cele mai mari provocări ale zilelor noastre și prezintă soluții inspirate pentru a le contracara.

**Dezvoltarea durabilă în centrul atenției**

Timp de aproape trei decenii, Premiul pentru Jurnalism „Lorenzo Natali” a recompensat reportajele temerare, de înaltă calitate, despre chestiuni stringente precum:

* combaterea inegalităților și a sărăciei și crearea de locuri de muncă;
* promovarea unei dezvoltări durabile care să respecte oamenii și planeta;
* protejarea mediului înconjurător, a biodiversității și a climei;
* conectarea cetățenilor la internet și facilitarea comerțului online;
* asigurarea accesului unui număr mai mare de persoane la educație, la formare și la asistență medicală;
* consolidarea păcii, a democrației și a drepturilor omului.

**Cine poate candida?**

Jurnaliștii din întreaga lume pot depune o singură candidatură în una dintre aceste trei categorii:

* Marele Premiu: pentru reportaje publicate de o instituție media cu sediul în una dintre țările partenere ale Uniunii Europene.
* Premiul Europa: pentru reportaje publicate de o instituție de presă cu sediul în Uniunea Europeană.
* Premiul pentru cel mai bun reportaj al unui tânăr jurnalist: pentru reportaje realizate de jurnaliști cu vârsta sub 30 de ani, publicate de o instituție media cu sediul în Uniunea Europeană sau în una dintre țările sale partenere.

**Cum poate fi depusă candidatura?**

Candidatura poate fi depusă [online](https://form.jotform.com/210472443345349). Perioada de înscriere a început de ieri, 1 martie, și se încheie la 19 aprilie 2021, ora 23:59, ora Europei Centrale (CET).

**Cine selectează câștigătorii?**

Un mare juriu format din jurnaliști și specialiști renumiți din domeniul dezvoltării internaționale din întreaga lume va alege câștigătorii pentru fiecare categorie.

**Fiecare câștigător va primi un premiu în valoare de 10 000 EUR**. Câștigătorului la categoria „Cel mai bun reportaj al unui tânăr jurnalist” i se va oferi, de asemenea, șansa de a colabora cu un partener media.

Câștigătorii vor fi anunțați în cadrul ceremoniei de decernare a Premiului pentru Jurnalism „Lorenzo Natali” (data urmează să fie confirmată).

Sursa: Comisia Europeană

\*

Ministerul Economiei: Plățile pe granturile pentru capital de lucru vor începe imediat ce Bugetul 2021 este aprobat

Ministerul Economiei, Antreprenoriatului și Turismului a transmis astăzi, 1 martie 2021, faptul că plățile pentru Măsura 2 „Granturi pentru capital de lucru” vor începe imediat ce Bugetul 2021 va fi votat de Parlament și va apărea în Monitorul Oficial.

Măsura 2 a fost [deschisă](https://www.fonduri-structurale.ro/stiri/24873/depunerea-aplicatiilor-pe-masura-de-granturi-pentru-capital-de-lucru-incepe-saptamana-aceasta) în perioada 22-28 octombrie 2020.

Ministerul Economiei, Antreprenoriatului şi Turismului gestionează schema de ajutor de stat instituită prin OUG 130 din 31 iulie 2020 privind unele măsuri pentru acordarea de sprijin financiar din fonduri externe nerambursabile, aferente Programului Operațional Competitivitate 2014-2020, în contextul crizei provocate de COVID-19.

Situația la zi a Măsurii 2:

|  |  |  |
| --- | --- | --- |
| **Măsura 2 - Granturi pentru capital de lucru** | **Număr** | **Suma totală** |
| Solicitări transmise | 22.226 |   5.246.397.727 |
| Solicitări neprocesate | 2.767 | 420.217.560 |
| Solicitări procesate | 19.459 | 4.826.180.167 |
| din care |   |   |
| În curs de clarificare | 189 | 74.119.086 |
| Respinse | 2.640 | 468.721.243 |
| Admise | 16.630 | 4.283.339.838 |
| Contracte semnate | 3.142 | 1.098.745.204 |
| Solicitări plătite | 3.009 | 1.052.895.179 |

Sursa: MEAT

🏵

APELURI – Finanțări

APIA a demarat Campania de primire a Cererilor Unice de Plată în anului 2021

Agenţia de Plăţi şi Intervenţie pentru Agricultură a informat faptul că începând cu data de 01 martie 2021, a demarat Campania de primire a Cererilor Unice de Plată în anului 2021.

În contextul pandemiei Covid-19, fermierii vor putea să-și înregistreze Cererile unice de plată în anul 2021 fără a se prezenta la Centrele județene/locale APIA şi/sau al Centrul Municipiului Bucureşti, până la data de 15 mai 2021.

Se va completa o singură Cerere Unică de Plată, chiar dacă se utilizează suprafeţe de teren în diferite localităţi sau judeţe.

Fermierii își vor actualiza parcelele agricole, elementele ZIE (zone de interes ecologic) și toate informațiile din cerere, prin accesarea aplicației IPA ONLINE din versiunea internet, conform Manualului de utilizare IPA-Online (accesibil în aplicaţie).

De asemenea, fermierii trebuie să verifice împreună cu primăria pe raza căreia dețin terenul, situația înscrierii în Registrul agricol a terenului și să permită primăriei să transmită la APIA adeverința.

Documentele care fac dovada că terenul agricol se află la dispoziţia fermierului trebuie să fie încheiate înaintea depunerii Cererii unice de plată şi să fie valabile la data depunerii Cererii.

Astfel, toate documente care dovedesc că terenul utilizat se află la dispoziția fermierului se transmit electronic pe [adresele de e-mail ale Centrelor APIA](http://www.apia.org.ro/ro/centre-judetene-apia).

Responsabilitatea privind legalitatea şi valabilitatea documentelor aparţine fermierului și/sau autorităţii care a emis/atestat aceste documente, după caz.

În cazul în care fermierii deţin animale în exploataţie, au obligația să se asigure că datele acestora sunt actualizate în Registrul Naţional al Exploataţiilor (medic veterinar concesionar / asociaţie / propriile evidenţe, dacă sunteţi utilizator SNIIA) și să se adreseze Centrului județean/local al APIA şi / sau al Centrul Municipiului Bucureşti în vederea completării declarației sector zootehnic în aplicația dedicată sectorului zootehnic, înainte de accesarea IPA Online.

Conform comunicatului oficial, funcționarii APIA vor contacta fermierii în vederea închiderii electronice a cererii și pentru programarea acestora în vederea semnării Cererii și declarațiilor atașate acesteia.

Sursa: APIA

\*

AFCN: Începând cu 1 martie, operatorii culturali își pot înscrie în aplicație proiectele pentru sesiunea II/2021

Administrația Fondului Cultural Național a informat operatorii culturali la sfârșitul săptămânii trecute faptul că începând cu data de ieri, 1 martie 2021, se va deschide aplicația și va fi posibilă demararea înscrierii proiectelor pentru sesiunea II/2021.

Întrunit pe 8 februarie 2021, consiliul AFCN a definit cadrul de desfășurare, stabilind ariile, prioritățile și plafoanele de finanțare pentru fiecare arie. Informațiile fiind disponibile aici:

* [Ghidul Solicitantului](https://www.afcn.ro/media/GHID%20Solicitant%20Culturale%20II%20-%202021.pdf) privind instrucţiunile de completare online a formularului de solicitare a finanţărilor nerambursabile pentru proiecte culturale;
* [Priorități proiecte culturale](https://www.afcn.ro/media/SESIUNEA%20II%202021%20prioritati%20proiecte%20culturale.pdf);
* [Plafoane de finanțare solicitate](https://www.afcn.ro/media/plafoane%20maxime%20de%20finantare%20II%202021.pdf).

Restul documentelor sunt disponibile [**aici**](https://www.afcn.ro/finantari/proiecte-culturale.html).

Conform AFCN, **sesiunea de finanțare nu va începe decât după ce va fi promulgată legea bugetului**, deoarece doar atunci va putea fi anunțat bugetul alocat și calendarul de derulare al sesiunii: „Împreună cu colegii din Consiliu am revizuit prioritățile și ariile de finanțare și am făcut o schită de buget pentru ca echipa AFCN să poată anunța informațiile necesare deîndată ce se confirmă disponibilitățile bugetare. Consiliul a decis introducerea în această sesiune a programelor multianuale, care au lipsit în sesiunea anterioară și care se vor putea desfășura pe 24 de luni” a precizat Horea Avram, președintele consiliului.

„Ca răspuns la propunerile formulate de operatorii culturali, de evaluatori și de membrii Consiliului, Ministrul Culturii a emis ordinul nr. 3461 din 10 decembrie 2020 pentru modificarea Normelor metodologice privind organizarea şi funcționarea comisiilor, procedura de selecție a programelor, proiectelor şi acțiunilor culturale, în vederea acordării de finanțări nerambursabile din Fondul Cultural Național, precum şi de soluționare a contestațiilor, aprobate prin Ordinul ministrului culturii şi patrimoniului național nr. 2.231/2011. Acest ordin introduce o serie de modificări în procedura de selecție a proiectelor, printre care aș dori să menționez reducerea la 10 puncte a diferenței acceptate între punctajele acordate de cei trei evaluatori” a mai adăugat Horea Avram.

[**Consultă**](https://www.afcn.ro/media/norme-metodologice-din-2011-forma-sintetica-pentru-data-2021-01-05.pdf) versiunea actualizată a normelor metodologice

Întrucât AFCN nu aplică în procedura de finanțare o schemă de minimis sau de ajutor de stat nu sunt eligibile pentru finanțarea nerambursabilă din Fondul Cultural Național proiectele cofinanțate din alte fonduri publice care aplică scheme de minimis/de ajutor de stat.

Ofertele culturale vor putea fi completate în formularul online începând cu 1 martie ora 14:00.

**Termenul limită pentru înscrierea proiectelor și programelor culturale va fi comunicat odată cu anunțarea bugetului și a calendarului de finanțare.**

Sursa: AFCN

\*

Granturi norvegiene destinate reducerii contaminării cu substanțe periculoase în depozite municipale temporare

În cursul zilei de ieri, 01 martie 2021, Ministerul Mediului, Apelor și Pădurilor a lansat apelul pentru propuneri de proiecte „**Măsuri de reducere a contaminării cu substanțe periculoase în depozite municipale temporare**”, finanțat în cadrul Mecanismul Financiar al Spațiului Economic European 2014-2021.

Prin apel, Programul RO-Mediu își propune creșterea capacității de a gestiona/reduce/elimina riscurile generate de substanțele periculoase și deșeurile municipale.

Solicitanții eligibili sunt autorități locale sau regionale (municipale/județene), iar partenerii de proiect pot fi:

* Din România:
	+ ONG-uri;
	+ Societăți comerciale;
	+ Instituții publice;
	+ Organizațiile publice de cercetare;
	+ Instituții de învățământ superior;
* Din Statele Donatoare:
	+ orice entitate publică sau privată, comercială sau necomercială, cu personalitate juridică, înființată în unul dintre Statele Donatoare.

În cadrul acestui apel se acordă o finanțare între 1.300.000 și 2.500.000 euro.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/423/programul-ro-mediu-apelul-ii-pentru-masuri-de-reducere-a-contaminarii-cu-substante-periculoase-in-depozite-municipale-temporare)**.**

Sursa: MMAP

🏵🏵🏵

Din actualitatea europeană

|  |  |
| --- | --- |
| transparenta_salariala | [Transparența salarială: Comisia propune măsuri pentru a asigura salarii egale pentru o muncă egală](https://ec.europa.eu/romania/news/20210304_transparenta_salariala_salarii_egale_ro)Comisia Europeană a prezentat astăzi, 4 martie, o [propunere](https://ec.europa.eu/info/files/proposal-directive-establishing-minimum-requirements-pay-transparency-strengthen-principle-equal-pay_ro) privind transparența salarială menită să asigure faptul că femeile și bărbații din UE primesc salarii egale pentru o muncă egală. Propunerea, care este o [prioritate politică](https://ec.europa.eu/info/sites/info/files/political-guidelines-next-commission_ro.pdf) a președintei **von der Leyen**, stabilește măsuri de asigurare a transparenței salariale, cum ar fi informarea persoanelor aflate în căutarea unui loc de muncă referitor la salariul pe care urmează să îl primească, dreptul de a cunoaște nivelurile de remunerare a lucrătorilor care prestează aceeași muncă, precum și obligații de raportare a diferenței de remunerare dintre femei și bărbați pentru întreprinderile mari. De asemenea, propunerea facilitează accesul la justiție și consolidează mijloacele prin care lucrătorii își pot revendica drepturile. Angajatorilor nu li se va permite să le solicite persoanelor aflate în căutarea unui loc de muncă istoricul salarial și, la cererea angajaților, vor trebui să furnizeze date anonimizate referitoare la remunerații. Angajații vor avea, de asemenea, dreptul la despăgubiri pentru discriminarea salarială. |
| pilon_drepturi_sociale | [Politica de coeziune a UE: peste 77 de milioane de euro pentru un sistem mai eficient și mai durabil de gestionare a deșeurilor în România](https://ec.europa.eu/romania/news/20210304_77_milioane_euro_gestionare_desuri_galati_ro)Astăzi, 4 martie, Comisia Europeană a aprobat o investiție de peste 77 de milioane de euro din [Fondul de coeziune](https://ec.europa.eu/regional_policy/en/funding/cohesion-fund/)Căutați traducerile disponibile pentru linkul precedentEN**•••** pentru îmbunătățirea sistemului de colectare, tratare și reciclare a deșeurilor în județul Galați. Investiția va oferi un serviciu mai integrat, mai eficient și mai durabil de gestionare a deșeurilor, îmbunătățind calitatea mediului în beneficiul a peste 500 000 de locuitori. |
| waste_management | [Pilonul european al drepturilor sociale: transformarea principiilor în acțiuni](https://ec.europa.eu/romania/news/20210304_pilonul_european_al_drepturilor_sociale_ro)Comisia își prezintă astăzi, 4 martie, agenda ambițioasă pentru realizarea unei Europe sociale puternice, axate pe locuri de muncă și competențe adaptate exigențelor viitorului, și deschide calea către o redresare socioeconomică echitabilă, rezilientă și favorabilă incluziunii. **Planul de acțiune privind Pilonul european al drepturilor sociale** prezintă acțiuni concrete în vederea implementării în continuare a principiilor Pilonului european al drepturilor sociale, ca efort comun al statelor membre și al UE, cu implicarea activă a partenerilor sociali și a societății civile. Planul propune, de asemenea, obiective principale în materie de ocupare a forței de muncă, de competențe și de protecție socială, pe care UE va trebui să le îndeplinească până în 2030. |
| uniunea_egalitatii | [O Uniune a egalității: Comisia Europeană prezintă Strategia privind drepturile persoanelor cu handicap (2021-2030)](https://ec.europa.eu/romania/news/20210303_Strategia_privind_drepturile_persoanelor_cu_handicap_ro)Astăzi, 3 martie, Comisia Europeană prezintă o [Strategie ambițioasă privind drepturile persoanelor cu handicap (2021-2030)](https://ec.europa.eu/social/BlobServlet?docId=23706&langId=en), pentru a asigura participarea lor deplină în societate, în condiții de egalitate cu celelalte persoane din UE și din afara acesteia, în conformitate cu Tratatul privind funcționarea Uniunii Europene și cu Carta drepturilor fundamentale a Uniunii Europene, care prevăd că egalitatea și nediscriminarea sunt pietrele de temelie ale politicilor UE. Persoanele cu handicap au dreptul de a lua parte la toate domeniile vieții, la fel ca toți ceilalți cetățeni. Deși în deceniile din urmă s-au înregistrat progrese legate de accesul la asistență medicală, la educație, la ocuparea forței de muncă, la activitățile recreative și la participarea la viața politică, persistă multe obstacole. Este timpul să intensificăm acțiunile la nivel european. |
| etichete_energetice | [Noile etichete energetice ale UE aplicabile de la 1 martie 2021](https://ec.europa.eu/romania/news/20210301_noile_etichete_energetice_ro)Pentru a-i ajuta pe consumatorii din UE să își reducă facturile la energie și amprenta de carbon, va fi disponibilă de luni, 1 martie 2021, o versiune complet nouă a etichetei energetice a UE, recunoscută pe scară largă, în toate magazinele și la toate punctele online de vânzare cu amănuntul. Noile etichete se vor aplica inițial unui număr de patru categorii de produse – frigidere și congelatoare, mașini de spălat vase, mașini de spălat rufe și televizoare (precum și alte monitoare externe). Vor urma etichete noi pentru becuri și lămpi cu surse de lumină fixe la 1 septembrie, iar în anii următori se vor adăuga și alte produse. |

Sursa: Comisia Europeană

***Sursa: Reprezentanța în România a Comisiei Europene https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/